Minut de silenci davant l’última mort per violència masclista
2025-07-24

Membres de l’Equip de Govern Municipal i personal de l’Ajuntament de Burjassot han eixit aquest matí (23-10-2019), a les 12h, a les portes del Consistori, per a guardar un minut de silenci en senyal de rebuig i denúncia davant l’últim cas de violència masclista, que s’ha cobrat la vida d’una dona a Dénia.

Els fets van tindre lloc la matinada del 22 d’octubre. Un home de 54 anys i d’origen rus era detingut com a presumpte autor de l’assassinat d’una dona de 44 anys i de la mateixa nacionalitat, a la qual presumptament ha degollat en presència de la filla de tots dos, d’11 anys d’edat.

És la tercera dona assassinada per violència de gènere en tot just tres dies, la qual cosa eleva la xifra de víctimes mortals d’enguany a 49, una més que en tot 2018.